Phelippe, filz de roy de France, duc de Bourgoingne, conte de Flandres, d’Artois et de Bourgne palatin , sire de Salins, conte de Rethel et seigneur de Malines, a noz amez et feaulx
les gens de noz comptes a Dijon salut et dilection . Nous som(m)es recors  que pieça  nous ordenasmes que touz les deniers qui pourroient yssir des proffiz et emolumens des
exploiz de justice de nre duchié de Bourgne feussent tournez et convertiz es reparations et substentations de noz chateaulx, maisons, fortesses et autres ediffices de nre
dit duchié et nous avons entendu que le proffit desdiz exploiz sont si petiz quilz ne peuvent ad ce suffir mais sont demourez et demourent nos diz chasteaulx, maisons
fortesses et autres ediffices en tres gnt ruyne et desolation qui est en nre ts gnt domage. Pourquoy, nous voulans pourveoir sur ce, avons ordonné et ordonnons
pntes que tout le proffit du sel que nous avons ordonné de nouvel estre mis de par nous en noz greniers a sel de nre dit duchié dont nous avons baillié le gouvnemt
a nre amé Nicolin Daingneuille, nre receveur de la Montaingne, soit baillié et delivré doresenavant a nre amé et féal maistre Oudart Douay, maistre de noz diz compt
ou a son ctain mandement tant me il nous plaira pour ycellui proffit tourner et convertir es reparations dessus dtes et non ailleurs. Si vous mandons et se
mestier est comettons que le dit proffit vous faites baillr et delivrer par ledit Nicolin audit maistre Oudart ou a son dit mandement en prenant sur ce lres de recepte
par lesquelles rapportant nous voulons que ce que ainsi vous aurez fait baillr soit par vous alloé es comptes dudit Nicolin et rabatu de sa recepte senz contredit
non obstant ordonnances, mandemens ou deffens contraires. Et vous deffendons expressement que se aucuns des deniers dudit proffit estoient baillez autment,
nen allouez ou passez aucue chose en compte car nous en avons osté et ostons du tout le gouvnement a nre tresorier a nre receveur general de noz diz duchié
de Bourg et a tous autres et ne voulons quilz s’en entremettent en aucune maniere. Donné a Dijon le second jour du mois de may l’an de grace mil CCC IIIIXX
et seize
Par mon le duc
Vous present
